# Gospoda Glembajevi

### Izvor: Wikipedija

Ovaj članak ili odjeljak nije wikipediziran. Tekst članka treba preurediti u wikitekst.
Potom uklonite ovaj predložak.

Drama u tri čina (psihološko-socijalna) Miroslava Krleže iz 1929. godine.

## Mjesto i vrijeme radnje

Zagreb, jedna ljetna noć prije rata 1914-18. od jedan do pet u noći.

## Likovi

- Ignjat Glembay, bankar, direktor poduzeća Glembay Ltd. (69 godina)
- barunica Castelli – Glembay, njegova druga žena (45 godina)
- dr. Leone Glembay, sin Ignjata i prve supruge rođ. Basilides – Danielli (38 godina)
- Angelika Glembay, udovica starijeg Glembayevog sina Ivana (29 godina)
- Fabriczy, bankar Glembaya, veliki župan (69 godina)
- Dr. Puba Fabriczy, advokat, pravni savjetnik poduzeća Glembay Ltd. (28 godina)
- dr. med. Altman, liječnik (51 godina)
- dr. theol. et phil. Silberbrandt, baruničin ispovjednik (39 godina)
- Oliver Glembay, sin barunice Castelli i ignjata Glembaya (17 godina)
- sobarice, gosti

## Sadržaj

ČIN PRVI

Crveni salon. Na zidovima se nalaze petnaestak portreta obitelji Glembay. Sve je puno gostiju. Na sceni stoji Sestra Dominikanka Angelika, udovica Ivana Glembaya, (najstarijeg sina Ignjata Glembaya) i promatra portrete. Vitka je i otmjena, ruke skriva u naborima rukava. Uz nju stoji Leone Glembay. Ima prosijedu kosu, rijetku bradu, bez brkova. U ustima ima lulu. Leone počinje razgovarati o Kantu i Euleru te o logici i matematici. Prvi put izlazi na vidjelo da je Leone zaljubljen u Angeliku kada joj govori da je ona jedino u što vjeruje u glembajevskoj kući. Govori joj da ju je gledao cijelo večer. Angeliki postaje neugodno. Dolaze do portreta Angelike i počinju razgovarati o njemu. Dolaze Fabriczy i Silberbrandt. Svi razgovaraju o portretu. Dok ga Fabriczy i Silberbrandt hvale Leon u njemu stalno nalazi pogreške. Angeliki postaje neugodno pa odlazi do drugih portreta. Svi dolaze za njom. Ona počinje ispitivati Fabriczya o ljudima na portretu. Dok Fabriczy govori o njihovim dobročinstvima Leone priča da je točno da su svi Glembajevi varalice i ubojice kako je rekla stara Barboczyjeva. Fabriczy je bio začuđen tim njegovim stavom. Dolazi Puba tražeći barunicu. Sav je razdražljiv jer se nitko osim njega ne brine za nedavni događaj. Govori o napisima u tisku koji nepovoljno govore o obitelji Glembay i posebno barunici. Smatra da to treba demantirati u novinama. U to dolazi Glembay i govori da to nije potrebno. Svi prisutni očituju se što treba napraviti. Poslije svirke na klaviru u prostoriju dolazi barunica. Govori da su je oslobodili i da o tome više ne govore jer je uzrujavaju. Puba pita Glembaya što da radi. Ovaj odgovara da se tome protivi, a barunica govori da je boli glava. Puba počinje čitati članak u kojem se sve objašnjava: Sinoć se oko devet sati s trećeg kata bankarove kuće bacila krojačka radnica Fanika Canjeg zajedno s sedmomjesečnim djetetom nakon što je bila izbačena iz Glembayeve kuće. Prije toga njenu je svekrvu pregazila barunica sa svojom kočijom, ali bila je oslobođena optužbe. Članak optužuje barunicu za ubojstvo svekrve i krojačice.. Glembay više ne može slušati i traži Pubu da prekine čitati. Puba počinje govoriti kako bi trebali napraviti demante na takve članke u tisku. Glembay opet ustaje protiv toga. Leone cijelo vrijeme pozorno slušajući govori im da nikakvim riječima ne mogu oživjeti mrtvu ženu. Barunica se buni ne misli li on da je ona za to kriva. On pređe preko tog pitanja. Počne govoriti da je razgovarao s tom ženom i da je ona tražila samo jednu Singericu. On joj je rekao neka se ne ponižava i neka ode. Kada je otišla, otišao je i kupio Singericu te poslao na njenu adresu. Puba u tome vidi priliku da se demantiraju novine, a Leone tom ne može vjerovati. Barunici je svega dosta, zove psa i s pratnjom izlazi iz sobe na terasu, a zatim i u vrt. U daljini se čuje grmljavina. Dolazi do svađe Leonea i Silberbrandta. Silberbrandt govori da je čuo razgovor između Leonea i krojačice i da je čuo da je Leone rekao da bi najbolje bilo da se baci kroz prozor. Leone na to odgovara optužujući barunicu i njenom lažnom dobročinstvu. Silberbrandt je počinje braniti, a Leone ga optužuje da je baruničin ljubavnik. To sve sluša Glembay na terasi. Gosti odlaze. Neki pričaju o vezi Leonea i Angelike.

ČIN DRUGI

Zbiva se trideset minuta poslije. Sve se zbiva u sobi Leonea Glembaya. On pakira kovčege. Tu se nalazi i Silberbrandt. Optužuje Leonea da ga nije trebao optužiti pred svima. Da mu je to rekao u četiri oka još bi mu i mogao oprostiti, ali ovako ne zna. Leone se gotovo i ne obazire na Silberbrandta. Netko pokuca. Ulazi Glembay. Leone mu govori da sjedne. Glembay ostane stajati. Silberbrandt se ispriča i povuče iz sobe. Nastavlja se dijalog između oca i sina. Počinju govoriti o Leonovu slikanju, grmljavini, nekom nécessaireu (NESESERU) stalno izbjegavajući temu. Konačno Leone upita zašto je došao. Glembay mu govori da je čuo svaku njegovu riječ i da li je to istina. Leone govori da je suvišno da razgovaraju. Glembay želi da prijateljski razgovaraju, ali Leon to odbija. Glembay traži dokaze, a Leon kaže da ih nema. Leon počinje razgovarati o obitelji. Govori da je barunica za sve kriva. Njegova se sestra Alis se utopila jer je saznala da je mladić u kojeg se zaljubila ljubavnik barunice. Također optužuje barunicu za smrt majke koja se otrovala. Govori kako se sjeća da je odmah slijedećeg dana barunica došla k njima s kitom ljubičica i psom i da nije ni izmolila Oče naš, a već se prekrižila i otišla u salon. Glembay mu govori da mu je mjesto u ludnici i da je to Daniellijeva krv, a ne Glembayeva. Leone optužuje oca da je barunici kupovao darove i vile dok je još majka bila živa i da još uvijek od njega uzima novac kojim bi se mogla nahraniti cijela zemlja. Glembay odgovara da ga je barunica naučila živjeti i da nema nikakvo prava da je optužuje. Tada se počinju svađati o novcu i imovini koju je u obitelj donijela Leoneova majka. Ponovo se vraćaju na to kako je Leone optužio barunicu da ima ljubavnika. Leone Glembayu daje pisma, nađena kod nekog Skomraka koji se ubio zbog barunice, pisana baruničinim rukopisom i potpisom Mignon. Glembay pisma ne priznaje. Tada Leone počinje vrijeđati barunicu što rezultira provalom bijesa kod Glembaya koji konačnu dva puta udari Leonea raskrvavivši mu lice. Konačno Leone priznaje da je barunica i njega zavela i da zbog toga jedanaest godina nije dolazio. Glembaya počinje probadati srce. Zove slugu da ode po barunicu. Ne mogu je naći u sobi. Glembay postaje sumnjičav. Barunica dolazi, a Glembay je pita gdje je bila. Ona slaže da je bila u vrtu jer ima migrenu. Glembay ponavlja: “ M-m-m-i-gre-na?” U tom mumljanju padne. Barunica izvan sebe traži da netko donese leda.

ČIN TREĆI

Glembayeva spavaća soba. Na postelji leži Glembay. Do njegovih nogu, na klecalu, kleči sestra Angelika. Leone slika oca. U naslonjaču sjede Fabriczy, Silberbrandt i doktor Altmann. Svitanje. Na telefonu razgovara Puba Fabriczy dogovarajući sastanke odbora. Fabriczy, Altmann i Silberbrandt razgovaraju o smrti. Dr. Altmann o smrti razgovara s medicinskog, a Silberbrandt s vjerskog stajališta. Leone nije zadovoljan skico i potrga je, a Puba uzima komadiće i na stolu ih slaže u cjelinu. Leone govori o svom snu o mrtvim ribama govoreći da to nije dobro. Puba govori preko telefona i saznaje da je u banci pasiva više od pet milijuna. Dolazi barunica i moli Angeliku da ode po kravatu za Glembaya. Ostaje sama s Leoneom. Pita ga zašto je mrzi, što mu je skrivila. On šuti. Govori Leoneu da je on bio jedina traka svjetlosti u glembayevskoj kući. Govori kako je njen sin već poprimio glembayevska obilježja, kako se u njemu već razvija zločin. Vraća se Angelika. Donosi kravatu. Leone odlazi na telefon. Vraća se i govori barunici da je treba direktor Trgovačke banke. Angelika i Leone ostaju sami. Leoneu postaje slabo. Angela ga dovodi do divana. On legne. Leone joj govori kako je dotukao Glembaya. Govori da postoji samo jedno rješenje, a to je ubiti se. Dolazi barunica poput luđakinje. Govori da je Glembay nitkov, hulja, da ju je pokrao. Angeliki govori da glumi, da je drolja, da je ljubavnica kardinala. Leone joj govori: “Marš napolje.” Ona mu govori da je ta kuća njeno vlasništvo, da je nitko ne može otjerati. Opet optužuje Glembaya. Leone joj govori da je uzeo samo ono što je ona od njega krala sve te godine. Govori joj da šuti. Barunica optužuje da su svi Glembayevi ubojice i varalice. Leone uzima škare s govori: ”Ni riječi više!” Barunica počne vikati što hoće od nje. Leone je želi pograbiti, ali ona pobjegne. On potrči za njom. Čuje se lupanje vratima, razbijanje stakla. Barunica viče: “Pomoć!” Ulazi sluga i uzima instrumente dr. Altmanna. Govori da je barunica zaklana. Angelika stoji poput kipa. Cvrkut ptica u vrtu.

- Vrsta: Drama u 3 čina
- Tema: Povratak kući Leona Glembaya nakon 11 godina odsustva i tragična smrt porodice Glembay
- Motivi: povratak, sukob oca i sina, pokvarenost društva, nemoral
- Mjesto: Zagreb, kuća gospode Glembay
- Vrijeme: zbiva se jedne noći, kasnog ljeta, godinu dana prije rata 1914.-1918. Prvi čin u noći između jedan i pola tri, drugi čin između pola tri i pola četiri i treći čin oko pet.
- LICA

I* gnjat Glembay - šef firme Glembay Ltd. Company, bankar, veleindustrijalac i financijski magnat, najstariji predstavnik otmjene patricijske obitelji, gospodin i elastičan, neobično dobro uzdržan u 69-oj godini života, star, naivan, ne voli Leona, spletkar (69 godina)

- Barunica Castelli Glembay - Ignjatova druga legitimna supruga, dama je u 45-oj godini, s tako svježim tijelom i kretnjama, te joj nitko ne bi dao više od 35 godina, pametna, proračunata, koristoljubiva i lažljiva
- Dr. Phil Leon Glembay - sin Ignjata i prve mu supruge rođene Basilides - Domielli, figura dekadentna društva i prosjeda, s gotovo potpuno bijelom rijetkom švedskom bradom, bez brkova, nemiran, ciničan, ironičan, suviše iskren, nesretan, zapostavljen, oduševljen Angelikom, ne voli oca i mrzi gđu Glembay (38 godina)
- Angelika Glembay - udovica starijeg Glembayevog sina Ivana, rođena barunica Zygmunutovitz Beatrix (29 godina)
- Oliver Glembay - sin barunice Castelli i bankara Glembaya (17 godina)
- Titus Andronicus Fabriczy - veliki župan u miru (69 godina)
- Dr. Puba Fabriczy - advokat, pravni savjetnik firme Glembay Ltd., županov sin

(28 godina)

- Dr. Paul Altman - liječnik (51 godina)

Ukratko o DRAMI "Gospoda Glembayevi":

Trilogija o Glembayevima svojevrsna je psihološko-sociološka studija raspada i degeneracije jedne zagrebačke patricijske obitelji začete u zločinu prvog Glembaya, koji ukradenim crkvenim srebrom započinje obiteljski uspon od međimurskih seljaka do uglednih gornjogradskih industrijalaca i bankara.

Radnja drame odigrava se 1913 g. u kući bankara Ignjata Glembaya na dan proslave obljetnice njegove firme “Glembay Ltd.”. Uz banalnu konverzaciju gosti dolaze i odlaze, da bi na kraju na sceni salona ostali Leon, sin starog bankara Glembaya, sestra Angelika, dominikanka, udovica njegovog starijeg brata Ivana.

“Gospoda Glembayevi” prva je drama trilogije o Glembayevima. Sva tri čina odigravaju se u kući bankara Ignjata Glembaya noć nakon svečane proslave jubileja firme “Glembay Ltd.”, a činovi se vremenski gotovo nastavljaju jedan na drugi.

Tako Krleža u ovoj drami ostvaruje klasično jedinstvo mjesta, vremena i radnje. Kako je riječ o obiteljskoj drami, scenom će defilirati veći broj likova, no središnji je dramski sukob između oca i sina, starog Ignjata Glembaya, glave obitelji, uglednog bankara i industrijalca i njegova sina iz prvog braka, slikara i doktora filozofije Leona.

Kratki sadržaj

I ČIN

Uvod u dramu započinje opisom kuće Glembayevih. Nakon dugog izbivanja iz roditeljskog doma Leon se vratio kući, također i Beatrix. Njih dvoje nakon što se dugo nisu vidjeli vode dug i iscrpan razgovor pun povjerenja i uljudnosti. Cijela se kuća digla na noge zbog optužbi da je barunica Castelli pregazila neku staricu. Da bi tragedija bila veća s njihove kuće se bacila siromašna žena sa svojim djetetom - snaha poginule starice. Novine su to objavile i optužile Glembayeve. Leon govori da je žena što se bacila s trećeg kata s djetetom u naručju htjela da joj barunica kupi singer - mašinu, jer je bila izučena švelja. Za vrijeme prepiranja o tome tko je kriv zbog smrti ove dvije žene Leon je Silberbrandtu u lice rekao da je ljubavnik barunice Castelli. Tu optužbu čuo je i Leonov otac Glembay.

II ČIN

Silberbrandt sav uzrujan dolazi u Leonovu sobu i moli ga da povuče svoju tešku optužbu izrečenu pred svima, na što ovaj hladnokrvno reagira. Dolazi i otac, a Silberbrandt izlazi. Leon govori ocu da ga ne voli i da ga nikad nije ni volio, nego je volio Ivana.

Leon postavlja pitanje ocu zašto mu nije palo na pamet kako se njegova sestra utopila. Glembay pobija sve činjenice i govori Leonu da to nije prvi put da se njegova majka pokušala ubiti. Otac moli Leona da mu kaže da li je njegova izjava istinita. Nakon dugog i mukotrpnog razgovora on mu to ponavlja, ali mu i priznaje da je maćeha uspjela i njega šarmirati u vili “Nad Lipom”. Stari i Leon se krvavo potuku i stari Glembay dobiva napad.

III ČIN

Glembay je umro. Puba koji se uzeo pobrinuti oko sređivanja Glembayevih poslova dolazi do toga da je Glembay bankrotirao što dovede barunicu Castelli do ruba živaca, te ona počne blatiti pokojnika, a i Angeliku i Leona. Leon to više nije mogao izdržati nego krene na barunicu koja se uplaši i poče bježati. On ju stiže i ubija.

Dobavljeno iz "http://hr.wikipedia.org../../../g/o/s/Gospoda_Glembajevi_150a.html"

Kategorije: Potrebno wikipedizirati | Prepisano bez dozvole | Hrvatska književnost | Zaštićene stranice za neprijavljene suradnike

##### Views

- Članak
- Razgovor
- Trenutna inačica

##### Traži